Sankt-Peterburgda o‘tkazilgan matematiklar tanlovida surxondaryolik o‘quvchilar 3 ta diplomni qo‘lga kiritdi

Rossiyaning Sankt-Peterburg shahrida iqtidorli o‘quvchilar o‘rtasida matematika fani bo‘yicha o‘tkazilgan internet – olimpiadada surxondaryolik yigit-qizlar ham muvaffaqiyatli ishtirok etdi, deb xabar beradi Surxondaryo viloyati hokimligi matbuot xizmati.

Onlayn tarzda o‘tkaziladigan sinov natijalariga ko‘ra, Qumqo‘rg‘on tumanidagi 14-sonli ixtisoslashtirilgan umumta’lim maktab-internatining 7-sinf o‘quvchisi Mirkamol Payanov hamda 8-sinf o‘quvchilari Husan Xudoyqulov va Ilhom Ziyodullayev II darajali, 9-sinf o‘quvchisi O‘rol Doniyarov I darajali diplomlar bilan taqdirlandi.
Iste’dodli bu yosh matematiklar va ularning o‘qituvchilarini nufuzli bilimlar bellashuvida erishgan muvaffaqiyatlari bilan samimiy tabriklaymiz.